Humber (bil)

Humber var et bilmerke under britiske Rootes.  De produserte hovedsakelig luksusbiler, slik som Humber Super Snipe, Imperial og Pullman.

Humber eksisterte som en sykkelfabrikk fra 1868.  I 1899 kom deres første bil, Phaeton, med en motor på 3,5 hestekrefter.

Under første verdenskrig måtte de konsentrere seg om produksjon av våpen og flymotorer.  Under andre verdenskrig ble flere pansrede kjøretøy produsert under Humber-navnet.

Humber og Hillman slo seg sammen i 1929, og i 1930 tok Rootes over kontrollen.  I 1932 ble Humber en heleid divisjon av Rootes.

Merkets siste bil var Humber Sceptre, en oppgradert versjon av Hillman Minx. Den ble produsert fra 1963 – 1976.  Merket ble nedlagt i 1975 eller 1976, da alle Humber-biler fikk Chrysler-navnet.  Chrysler hadde nemlig kjøpt opp Rootes-konsernet.

I Norge 
Humber var et av de første bilmerkene Bertel O. Steen tok inn i landet, rundt 1905–10 fram til andre verdenskrig.

Eksterne lenker 
 
 Reklame for 1961 Humber Super Snipe på Bilhistorie.no

Bilmerker
Tidligere britiske selskaper
Etableringer i 1868